முஸ்லிம் பேரரசர்களில் முதன்முறையாக யாருடைய காலத்தில் தீபாவளி கொண்டாடப்பட்டது என்பது உறுதியாகத் தெரியவில்லை. அது துக்ளக் வம்சத்தில் தொடங்கியது என்றும் பேரரசர் அக்பர் காலத்தில் ஆரம்பித்தது என்றும் இரண்டு வகையான கருத்துகள் உள்ளன. ஒரு கூற்றுப்படி, கி.பி.1324 முதல் 1351-ம் ஆண்டுவரை டெல்லியை ஆண்ட முகமது பின் துக்ளக், அவரது அந்தப்புரத்தில் இருந்த இந்து மனைவிகள், அடிமைகள், விலை மாதர்களுக்காகத் தீபாவளி கொண்டாடத் தொடங்கி உள்ளதாகத் தெரிகிறது. துக்ளக்கின் அந்தப்புரத்தில் திருவிளக்குகள் ஏற்றி, சிறப்பான உணவு வகைகளுடன் தீபாவளி கொண்டாடப்பட்டுள்ளது. மெல்ல மெல்ல இதைத் தம் அரசவைக் கொண்டாட்டமாகவும் துக்ளக் மாற்றினார் என்கிறது அந்தக் கூற்று. தொடர்ந்து பல நூற்றாண்டுகளாக முகலாயப் பேரரசுகளில் இந்துப் பண்டிகைகள் கொண்டாடப்ப ட்டுள்ளன.